Intervju.
     Kor gammal er du?

55 år.

Kor lenge har du jobba i skulen?

Eg har jobba i skulen i ca 30 år. Har vore mest lærar i 1. og 2. trinn, men eg har også følgt nokre klassar gjennom heile barneskulen.

Korleis er tilgangen på IKT – Utstyr ved din skule?

Dårleg. Knapt 1 maskin pr ”klasse”. Ofte må to trinn dele på ei maskin. Vi har heller ingen datarom på skulen. På lærarrommet har vi 3 maskinar.

Meinar du at IKT kan vera eit godt reiskap under begynnaropplæringa i norsk? (grunngje)

Eg syns det er bra som eit supplement. Men ved bokstavinnlæring tykkjer eg at det er det motoriske element som er det viktigaste. Eg syns det er viktig å ta i bruk flest mogeleg sansar ved innlæring, syn, hørsel, kjenna, rørsla. Det får ein ikkje ved å berre bruka data. På data ser ein berre store bokstavar på tastaturet, då trur eg at elevane vil ha litt vanskeligare for å læra dei små bokstavane. Eg er positiv til å bruka litt meir data for motorisk svake elevar.

Dersom du har nokon erfaringar med Arne Tragetons arbeid i samband med IKT i begynnaropplæringa i norsk, kva syntes du då om hans teoriar i praksis?

Har ikkje erfaringar med Arne Tragetons arbeid i samband med IKT i begynnaropplæringa. Vi har vore på nokre kurs der vi vart informert om hans teoriar i IKT i begynnaropplæringa. Men eg er skeptisk til hans teoriar, ikkje minst på bakgrunn av hans tidlegare teoriar om leseopplæring ved hjelp av klossar og LTG-metoden, som vart eit tilbakesteg i leseopplæringa. Er dermed skeptisk til hans IKT- baserte leseopplæring.

      Kva slags tankar gjer du deg om IKT sin posisjon i begynnaropplæringa i norsk om                          10 år?

Vil sikkert få ein større plass i begynnaropplæringa.

